วันที่14ตุลาคม 62 08.00น. แฟนนำอวัยวะเพศสอดใส่ในช่องคลอด ประมาณ10วินาที กินยาคุมฉุกเฉิน13.00น.มีเพสสัมพันธ์ต่อทันทีหลังกินยาเม็ดแรกไม่ได้ใส่ถุงยางอนามัย แต่หลั่งข้างนอก 15ตุลา 62 01.00 น.กินยาเม็ดที่2 จากนั้น20ตุลา62 มีเลือดออกคล้ายประจำเดือน ใส่ผ้าอนามัยค่อนข้างชุ่ม เป็นอยู่3วันแล้วหายไป ล่าสุด2พฤษจิกา62 ซื้อชุดตรวจครรภ์แบบจุ่มมาทดสอบตอน06.00น. 15วินาทีแรกขึ้นขีดเดียว ทิ้งไว้5นาทีก็ยังขึ้น1ขีดแต่พอทิ้งไว้30-60นาที ขึ้นสองขีดแบบจางๆมากๆค่ะ แบบนี้มีโอกาสท้องไหมคะ
สวัสดีค่ะ หากมีเพศสัมพันธ์ 14 ต.ค. เวลา 8.00 น. แล้วได้ทานยาคุมฉุกเฉินเม็ดแรกเวลา 13.00 น. และทานเม็ดที่ 2 เวลา 01.00 น. ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ส่วนการมีเพศสัมพันธ์อีกครั้งหลังจากที่ได้ทานยาเม็ดแรกไปแล้ว ยาคุมฉุกเฉินก็จะช่วยป้องกันการตั้งครรภ์ได้เช่นกันสำหรับเลือดที่ออกในวันที่ 20 ต.ค. น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไป ส่วนประจำเดือนในรอบต่อไปนั้น ก็อาจจะมาช้ากว่าปกติได้ค่ะส่วนการตรวจหาการตั้งครรภ์ในวันที่ 2 พ.ย. หากอ่านผลภายในไม่เกิน 5 นาที แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ส่วนการที่ตั้งทิ้งไว้นาน 30-60 นาที แล้วพบขึ้นเป็น 2 ขีดจางๆ ก็น่าจะเป็นรอยระเหยของปัสสาวะที่ท้องครายไว้ได้ค่ะ ไม่ได้เป็นผลจากการตั้งครรภ์ค่ะ ทั้งนี้ โดยปกติ การอ่านผลการตั้งครรภ์จากปัสสาวะ จะต้องอ่านภายในไม่เกิน 5 นาทีหลังการทดสอบค่ะ การตั้งทิ้งไว้นานแล้วนำมาแปลผล ถือว่าไม่ใช่ผลที่ถูกต้องค่ะ